
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
[bookmark: _Hlk39832031]DĖL ŠAKIŲ RAJONO SAVIVALDYBĖS ŠVIETIMO ĮSTAIGŲ, VYKDANČIŲ IKIMOKYKLINĮ IR PRIEŠMOKYKLINĮ UGDYMĄ, DARBUOTOJŲ TESTAVIMO, SIEKIANT VALDYTI COVID-19 LIGOS (KORONAVIRUSO INFEKCIJOS) PLITIMĄ, TVARKOS APRAŠO PATVIRTINIMO

	2020 m. gegužės   d. Nr. 
Šakiai
[bookmark: _GoBack]Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, 26 straipsnio 2 dalies 3 punktu, Lietuvos Respublikos civilinės saugos įstatymo 14 straipsnio 1 dalies 9 ir 16 punktais, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 8 d. sprendimo Nr. V-1104 „Dėl prevencinių laboratorinių tyrimų COVID-19 ligai (koronaviruso infekcijai) diagnozuoti ikimokyklinio ir priešmokyklinio ugdymo įstaigų darbuotojams“  2.1 papunkčiu:
1. T v i r t i n u Šakių rajono savivaldybės švietimo įstaigų, vykdančių ikimokyklinį ir priešmokyklinį ugdymą, darbuotojų prevencinio laboratorinio ištyrimo dėl COVID-19 ligos (koronaviruso infekcijos) organizavimo tvarkos aprašą (pridedama).
2. S k i r i u Švietimo, kultūros ir sporto skyriaus vedėją Elvydą Pauliukėną atsakingu už įsakymo 1 punktu patvirtinto tvarkos aprašo įgyvendinimą.
[bookmark: part_78a9c46c89ba49e3be8446c38b5aa020][bookmark: part_45f416e65ffd4e4a91ec0511c13d0c85]           Šis įsakymas gali būti skundžiamas per vieną mėnesį nuo jo įteikimo dienos Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Šakių rajono savivaldybės Ekstremaliųjų situacijų                                              Dainius Grincevičius
komisijos pirmininkas - administracijos direktorius 	









Parengė		
Švietimo, kultūros ir sporto skyriaus 
vyriausioji specialistė
Ingrida Kasparavičienė
2020-05-12
                                                                           
                                                                             PATVIRTINTA
                                                             Šakių rajono savivaldybės administracijos
                                                            direktoriaus 2020 m. gegužės  d. įsakymu                                           


ŠAKIŲ RAJONO SAVIVALDYBĖS ŠVIETIMO ĮSTAIGŲ, VYKDANČIŲ IKIMOKYKLINĮ IR PRIEŠMOKYKLINĮ UGDYMĄ, DARBUOTOJŲ TYRIMŲ
 DĖL COVID-19 LIGOS (KORONAVIRUSO INFEKCIJOS) ORGANIZAVIMO
 TVARKOS APRAŠAS 


I SKYRIUS
BENDROSIOS NUOSTATOS


1. Šakių rajono savivaldybės švietimo įstaigų, vykdančių ikimokyklinį ir priešmokyklinį ugdymą, darbuotojų prevencinio laboratorinio ištyrimo dėl COVID-19 ligos (koronaviruso infekcijos) organizavimo tvarkos aprašas (toliau – Aprašas) reglamentuoja laboratorinių tyrimų COVID-19 ligai (koronaviruso infekcijai) diagnozuoti ėminių paėmimo Šakių rajono savivaldybės švietimo įstaigų, vykdančių ikimokyklinį ir priešmokyklinį ugdymą, darbuotojų ištyrimo organizavimo tvarką.
2. Aprašas parengtas vadovaujantis Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 8 d. spendimu Nr. V-1104 „Dėl prevencinių laboratorinių tyrimų COVID-19 ligai (koronaviruso infekcijai) diagnozuoti ikimokyklinio ir priešmokyklinio ugdymo įstaigų darbuotojams“.

II SKYRIUS
LABORATORINIŲ TYRIMŲ COVID-19 LIGAI (KORONAVIRUSO INFEKCIJAI) DIAGNOZUOTI ĖMINIŲ PAĖMIMO ORGANIZAVIMAS

3. Laboratorinių tyrimų COVID-19 ligai (koronaviruso infekcijai) diagnozuoti paimant tepinėlius iš nosiaryklės ir ryklės švietimo įstaigų, vykdančių ikimokyklinį ir priešmokyklinį ugdymą,  darbuotojams prevenciniu tikslu paėmimą atlieka Marijampolės mobilus punktas adresu: Marijampolė,  Kauno g. 125.
4. Prevenciniai laboratoriniai tyrimai COVID-19 ligai (koronaviruso infekcijai) diagnozuoti prioriteto tvarka turi būti atliekami šiems švietimo įstaigų, vykdančių ikimokyklinį ir priešmokyklinį ugdymą, darbuotojams:
4.1. teikusiems vaikų priežiūros paslaugas karantino metu;
4.2. dirbantiems įstaigose, kuriose pagal ikimokyklinio ir (ar) priešmokyklinio ugdymo programą ugdoma 150 ar daugiau vaikų;
4.3. visiems kitiems.
5. Prevenciniai laboratoriniai tyrimai COVID-19 ligai (koronaviruso infekcijai) diagnozuoti turi būti atliekami:
5.1. šio Aprašo 4 punkte nustatytu eiliškumu;
5.2. kita prioriteto asmenų grupė tiriama tik tuomet, kai ištirti visi prieš tai nurodytos prioriteto grupės asmenys.
6. Švietimo įstaigos vadovas, vadovaudamasis Aprašo 4 punktu, sudaro įstaigoje dirbančių ir prevenciniu tikslu tirtinų darbuotojų sąrašus ir juos pateikia Švietimo, kultūros ir sporto skyriui.
	7. Švietimo įstaigų vadovai privalo:
7.1 užtikrinti darbuotojų dalyvavimą tikrinimuose pagal Šakių rajono savivaldybės Švietimo, kultūros ir sporto suderintą grafiką;
7.2. bendradarbiauti su Šakių rajono savivaldybės Švietimo, kultūros ir sporto skyriumi, teikti visą prašomą ir reikalingą informaciją, susijusią su švietimo įstaigose dirbančių ir prevenciniu tikslu tikrintinų darbuotojų sąrašų sudarymu el. paštu ingrida.kasparaviciene@sakiai.lt (kontaktinis asmuo Ingrida Kasparavičienė tel. 8 345 60764).
8. Atsakingas Švietimo, kultūros ir sporto skyriaus specialistas darbuotojų sąrašus pateikia Marijampolės mobiliam punktui el. paštu ir suderina testavimo grafiką.
9. Švietimo įstaigų, vykdančių ikimokyklinį ir priešmokyklinį ugdymą, darbuotojai skambina į Karštąją liniją trumpuoju telefono numeriu 1808, nurodo registravimosi kodą „darželis“, būtiną registracijai patvirtinti.  Karštoji linija  informuoja darbuotoją trumpąja žinute į nurodytą mobilaus telefono numerį apie laiką ir adresą, kuriuo darbuotojas turi atvykti.
10. Informacija apie tepinėlio rezultatus  teikiama vadovaujantis Tepinėlių iš paciento nosiaryklės ir ryklės paėmimo mobiliuose punktuose COVID-19 ligos (koronaviruso infekcijos) laboratoriniams tyrimams atlikti organizavimo tvarkos aprašu, patvirtintu Lietuvos Respublikos sveikatos apsaugos ministro 2020 m. kovo 16 d. įsakymu Nr. V-390 „Dėl Tepinėlių iš paciento nosiaryklės ir ryklės paėmimo mobiliuose punktuose COVID-19 ligos (koronaviruso infekcijos) laboratoriniams tyrimams atlikti organizavimo tvarkos aprašo patvirtinimo“.

III SKYRIUS
STATISTINIŲ DUOMENŲ PERDAVIMAS

11. Švietimo įstaigos, vykdančios ikimokyklinį ir priešmokyklinį ugdymą, kiekvieną trečiadienį iki 15 val. pateikia Šakių rajono savivaldybės Švietimo, kultūros ir sporto skyriui el. paštu ingrida.kasparaviciene@sakiai.lt  statistinius duomenis apie patikrintų darbuotojų skaičių, teigiamų ir neigiamų atsakymų skaičių.

